|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Διεύθυνση Περιβάλλοντος  και Ποιότητα Ζωής**  **Τμήμα Καθαριότητας  και Ανακύκλωσης** | | | Ξάνθη, 17/09/2020 |
| Αρ. Μελέτης: Π12/2020 | | |  |
| Τίτλος: | **«Προμήθεια διαφόρων σάκων απορριμμάτων»** | | |
|
| Προϋπολογισμός: | 19.530,00€ (με Φ.Π.Α.) | | |
| Κ.Α.: | 02.20.6634  02.20.6635  02.30.6635  02.35.6635  02.40.6635 | | |
| CPV: | 19640000-4 - Σάκοι και τσάντες αποβλήτων και απορριμμάτων από πολυαιθυλένιο | | |

**I. ΤΕΧΝΙΚΗ ΕΚΘΕΣΗ**

Με την παρούσα μελέτη καθορίζονται οι ανάγκες των Τμημάτων της Δ/νσης Περιβάλλοντος και Ποιότητας Ζωής του Δήμου Ξάνθης και συγκεκριμένα του Τμήματος Πρασίνου και του Τμήματος Καθαριότητας & Ανακύκλωσης, σχετικά με την προμήθεια διαφόρων μεγεθών πλαστικών από πολυαιθυλένιο (LDPF) σάκων απορριμμάτων, για το έτος 2020.

Ο προϋπολογισμός της δαπάνης για την συγκεκριμένη προμήθεια είναι 19.530,00€ συμπεριλαμβανομένου του ΦΠΑ 24%.

Η δαπάνη θα βαρύνει τους ανωτέρω κωδικούς του προϋπολογισμού δαπανών του οικονομικού έτους 2020. Η προμήθεια θα γίνει με «απευθείας ανάθεση», σύμφωνα με τις διατάξεις του Ν.4412/2016 (ΦΕΚ 147/08.08.2016 τεύχος Α΄).

**ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ**

**ΤΥΠΟΣ: Νο1 (ΠΛΑΣΤΙΚΟΣ ΣΑΚΟΣ)**

ΥΛΙΚΟ: ΠΟΛΥΑΙΘΥΛΕΝΙΟ LDPF ΑΝΑΓ/ΝΟ

ΧΡΩΜΑ: ΜΑΥΡΟ

ΠΛΑΤΟΣ: 65 cm

ΠΑΧΟΣ: 70 mic (+/-5%)

ΜΗΚΟΣ: 90 cm

ΔΙΠΛΩΜΕΝΟ ( ΠΙΕΤΕΣ): 12,5 cm

ΒΑΡΟΣ: 80 gr / TEMAXIO ( +/- 2%)

Σημείωση: Οι συγκεκριμένοι πλαστικοί σάκοι θα παραδίδονται σε χάρτινη ή πλαστική συσκευασία, στην οποία θα αναγράφονται τα ανωτέρω στοιχεία, ο αριθμός τεμαχίων και το συνολικό βάρος ανά συσκευασία.

**ΤΥΠΟΣ: Νο2 (ΠΛΑΣΤΙΚΟΣ ΣΑΚΟΣ)**

ΥΛΙΚΟ: ΠΟΛΥΑΙΘΥΛΕΝΙΟ LDPF ΑΝΑΓ/ΝΟ

ΧΡΩΜΑ: ΜΑΥΡΟ

ΠΛΑΤΟΣ: 82 cm.

ΠΑΧΟΣ: 80 mic (+/-5%)

ΜΗΚΟΣ: 110 cm

ΔΙΠΛΩΜΕΝΟ ( ΠΙΕΤΕΣ): 15,5 cm

ΒΑΡΟΣ: 134 gr / TEMAXIO ( +/- 2%)

Σημείωση: Οι συγκεκριμένοι πλαστικοί σάκοι θα παραδίδονται σε χάρτινη ή πλαστική συσκευασία, στην οποία θα αναγράφονται τα ανωτέρω στοιχεία, ο αριθμός τεμαχίων και το συνολικό βάρος ανά συσκευασία.

**ΤΥΠΟΣ: Νο3 (ΠΛΑΣΤΙΚΟΣ ΣΑΚΟΣ)**

ΥΛΙΚΟ: ΠΟΛΥΑΙΘΥΛΕΝΙΟ LDPF ΠΡΩΤΟΓΕΝΕΣ

ΧΡΩΜΑ: ΜΑΥΡΟ

ΠΛΑΤΟΣ: 208 cm

ΠΑΧΟΣ: 100 mic (+/-5%)

ΜΗΚΟΣ: 350 cm

ΔΙΠΛΩΜΕΝΟ ( ΠΙΕΤΕΣ): 43,5 cm

ΒΑΡΟΣ: 1380 gr / TEMAXIO ( +/- 2%)

Σημείωση: Οι συγκεκριμένοι πλαστικοί σάκοι θα παραδίδονται σε χάρτινη ή πλαστική συσκευασία, στην οποία θα αναγράφονται τα ανωτέρω στοιχεία, ο αριθμός τεμαχίων και το συνολικό βάρος ανά συσκευασία.

**ΙΙΙ. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**: **Αντικείμενο προμήθειας**

Η παρούσα συγγραφή υποχρεώσεων αφορά το ανάθεση με τίτλο «Προμήθεια διαφόρων σάκων απορριμμάτων». Ο προϋπολογισμός της δαπάνης για την συγκεκριμένη προμήθεια είναι 19.530,00€ συμπεριλαμβανομένου του ΦΠΑ 24%.

**Άρθρο 2ο:** **Χρόνος παράδοσης**

Τα προσφερόμενα είδη πλήρες θα παραδίδονται στις εγκαταστάσεις του Δήμου Ξάνθης και συγκεκριμένα στο Τμήμα Καθαριότητας και Ανακύκλωσης (1ο χλμ. Ξάνθης-Καβάλας) και στο Τμήμα Πρασίνου (Λεοναρδοπούλου - Δούκα Θεοδώρου), έως επτά (7) εργάσιμες ημέρες από την έγγραφη παραγγελία τους. Από τον διαγωνιζόμενο θα ορίζονται σαφώς στην προσφορά του, ο χρόνος παράδοσης των ειδών.

**Άρθρο 3ο**: **Εγγύηση καλής και εμπρόθεσμης εκτέλεσης της σύμβασης**

1. Ο ανάδοχος στο όνομα του οποίου κατακυρώθηκε η δημοπρασία υποχρεούται να αντικαταστήσει την εγγύηση συμμετοχής στον διαγωνισμό με εγγύηση ίση προς 5% (πέντε τοις εκατό) του συμβατικού προϋπολογισμού χωρίς την δαπάνη του Φ.Π.Α, για καλή και πιστή εκτέλεση των όρων της σύμβασης (σύμφωνα με το άρθρο 72 παρ. 1 β) του Ν.4412/2016) και θα κατατεθεί προ ή κατά την υπογραφή της σύμβασης και θα επιστραφεί μετά την Οριστική ποσοτική και ποιοτική παραλαβή της προμήθειας και ύστερα από την εκκαθάριση των τυχών απαιτήσεων από τους δύο συμβαλλομένους.
2. Η εγγύηση καλής εκτέλεσης θα πρέπει να κατατεθεί εντός δέκα (10) εργασίμων ημερών από την ημερομηνία κοινοποίησης της πρόσκλησης προς υπογραφή της σύμβασης και οπωσδήποτε πριν από την υπογραφή της σύμβασης.
3. Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται,

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης, να καταβάλει το ποσό της εγγύησης, ολικά ή μερικά, εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

1. Εγγυητικές επιστολές που καθορίζουν διάρκεια ισχύος ή χρονολογία λήξης προγενέστερης ημερομηνίας από την καθοριζόμενη, δεν γίνονται δεκτές.
2. Η μη προσκόμιση εγγύησης σύμφωνα με τα παραπάνω αποκλείει την υπογραφή της σχετικής σύμβασης με υπαιτιότητα του αναδόχου και ισοδυναμεί με άρνηση αυτού για την υπογραφή της σύμβασης που ενάγεται σε βάρος του, τις νόμιμες κυρώσεις, δηλαδή την έκπτωση αυτού και την υπέρ του Δήμου κατάπτωσή της, για την συμμετοχή στον διαγωνισμό, κατατεθείσας εγγύησης.
3. Η εγγύηση καλής εκτέλεσης επιστρέφεται στον προμηθευτή μετά τον χρόνο εγγύησης και ύστερα από την εκκαθάριση τυχόν απαιτήσεων από τους συμβαλλόμενους.

**Άρθρο 4ο: Άρνηση υπογραφής της σύμβασης και συνέχεια αυτής**

Εάν ο αναδειχθείς προμηθευτής δεν προσέλθει να υπογράψει την σύμβαση της προμήθειας εντός δέκα (10) ημερών από της γνωστοποίησης σ’ αυτόν της κατακύρωσης της ανάθεσης στο όνομά του, ή δεν καταθέσει την κατά το προηγούμενο άρθρο εγγύηση, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά τηρουμένης της ανωτέρω διαδικασίας.

**Άρθρο 5ο: Ευθύνη πωλητή και εγγύηση λειτουργίας**

Ο ανάδοχος προμηθευτής ευθύνεται για την ύπαρξη των συμφωνημένων ιδιοτήτων των πωλουμένων και εγγυάται την ανυπαρξία οποιουδήποτε κρυμμένου ελαττώματος.

Κατά την προσωρινή και οριστική παραλαβή εξετάζονται και διαπιστώνονται όλες οι ιδιότητες προσφερομένων ειδών και οι τυχόν επελθούσες φθορές, κλπ. Λόγω πλημμελούς κατασκευής ή κακής ποιότητας χρησιμοποιηθέντων υλικών.

Ο χρόνος εγγύησης καλής λειτουργίας των, ορίζεται κατ’ ελάχιστον σε ένα (1) χρόνο από την προσωρινή παραλαβή.

Καθ’ όλο τον χρόνο της εγγύησης υποχρεούται ο ανάδοχος προμηθευτής να αντικαταστήσει με δικές του δαπάνες κάθε εξάρτημα ή τμήμα που θα αποδειχθεί ελαττωματικό.

**Άρθρο 6ο: Αναθεώρηση τιμών προσφοράς**

Το ποσοστό έκπτωσης το οποίο προσφέρει ο προμηθευτής υπέρ του Δήμου Ξάνθης, υπολογίζεται επί της αξίας του συνόλου των ειδών σύμφωνα με την τιμή του Ενδεικτικού Προϋπολογισμού η οποία υπάρχει στη μελέτη της ανάθεσης.

Οι τιμές προσφοράς σε καμιά αναθεώρηση δεν υπόκεινται για οποιοδήποτε λόγο ή αιτία, αλλά παραμένουν σταθερές και αμετάβλητες μέχρι την παράδοση και δεν δικαιούνται ποσοστό γενικών εξόδων και οφέλους.

**Άρθρο 7ο: Δαπάνες προμηθευτή - ευθύνη μέχρι την παράδοση**

Όλα γενικά τα έξοδα μέχρι την παράδοση στο Δήμο, καθώς και οι κρατήσεις υπέρ τρίτων, βαρύνουν τον προμηθευτή. Επίσης ο προμηθευτής ευθύνεται για οτιδήποτε ήθελε συμβεί μέχρι της παράδοσης αυτού στο Δήμο.

**Άρθρο 8ο : Παράδοση – προσωρινή και οριστική παραλαβή**

Ως ημέρα παράδοσης θεωρείται η ημέρα κατά την οποία ο προμηθευτής θα προσκομίσει στο Δήμο για την παράδοση του, το συμφωνημένο προσφερόμενο είδος. Κατά την παράδοση θα συνταχθεί και απλό πρωτόκολλο ποσοτικής παραλαβής. Ο προμηθευτής ευθύνεται μέχρι του χρόνου υπογραφής του πρωτοκόλλου ποσοτικής παραλαβής. Μετά την ποσοτική παραλαβή η ευθύνη του προμηθευτή περιορίζεται στα οριζόμενα στο άρθρο 6 της παρούσης.

Στην συνέχεια της ποσοτικής παραλαβής, η επιτροπή προσωρινής και οριστικής παραλαβής θα προβεί στην προσωρινή παραλαβή μετά από δοκιμαστική λειτουργία επί μία εβδομάδα. Η προσωρινή παραλαβή θα συντελεστεί το πολύ εντός δέκα πέντε (15) ημερών από την ημέρα ποσοτικής παραλαβής.

Η προσωρινή παραλαβή αποσκοπεί στην διαπίστωση της ύπαρξης όλων όσων στην προσφορά και στη διακήρυξη καθορίζονται.

Η οριστική παραλαβή θα γίνει μετά τον χρόνο εγγύησης. Η οριστική παραλαβή αποσκοπεί στην διαπίστωση τυχόν φθορών, ζημιών κ.λ.π που θα ήθελαν παρουσιασθεί λόγω κακής ποιότητας υλικών ή πλημμελούς κατασκευής τις οποίες ο προμηθευτής υποχρεούται να επανορθώσει άνευ ουδεμίας αμοιβής, εφ’ όσον είναι δεικτικές επανορθώσεων κατά την κρίση της επιτροπής. Επίσης ο προμηθευτής υποχρεούται με δικές του δαπάνες να αντικαταστήσει εξαρτήματα ή τμήματα αυτού που κατά το διάστημα μεταξύ προσωρινής και οριστικής παραλαβής θα αποδειχθούν ελαττωματικά. Για την περίπτωση της μη συμμορφώσεως του προμηθευτή προς την υποχρέωση αυτή, ο Δήμος δικαιούται να προβεί σε αυτό, σε βάρος και για λογαριασμό του προμηθευτή της αξίωσης του ποσού από την εγγύηση της καλής εκτέλεσης. Η παραλαβή θα γίνει από επιτροπή η οποία προβλέπεται από το Ν. 4412/2016

**Άρθρο 9ο : Ευθύνη πωλητή**

Ο πωλητής ευθύνεται για την ύπαρξη των συμφωνημένων ιδιοτήτων και εγγυάται για την ανυπαρξία οποιουδήποτε ελαττώματος.

Ο πωλητής ευθύνεται εάν το προσφερόμενο είδος δεν είναι σύμφωνο με την Ελληνική Νομοθεσία.

Εάν εντός του χρόνου εγγύησης παρουσιασθεί έλλειψη συμφωνηθείσης ιδιότητας ή ελαττώματα τα οποία δεν είναι δυνατός να διαπιστωθούν κατά την παραλαβή, ο Δήμος δικαιούται κατά την κρίση του να επιδιώξει είτε την αναστροφή της αγοροπωλησίας είτε την ανάλογη μείωση του τιμήματος.

**Άρθρο 10ο : Τρόπος πληρωμής**

Η πληρωμή της αξίας από το Δήμο προς τον προμηθευτή θα γίνει ως ακολούθως:

Ολόκληρο το ποσό της συνολικής αξίας των ειδών της παράδοσης θα καταβάλλεται μετά την προσωρινή παραλαβή και μετά την έκδοση σχετικού τιμολογίου (τμηματικές παραδόσεις).

**Άρθρο 11ο : Επίλυση διαφορών**

Οι τυχόν διαφορές που θα εμφανιστούν μετά την υπογραφή της σύμβασης, επιλύονται σύμφωνα με ότι προβλέπεται στον Ν. 4412/2016.

**Άρθρο 12ο : Άδειες εξαγωγής - εισαγωγής**

Η άδεια εισαγωγής του υπό προμήθεια είδους που τυχόν θα απαιτηθεί καθώς και η άδεια εξαγωγής από την χώρα προσέλευσής του, εκδίδονται μερίμνης και δαπάνες του προμηθευτή (οι τιμές εισαγομένων ειδών στην προσφορά εννοούνται άνευ δασμών).

**IV. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΜΟΝΑΔΑ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΜΕΡΙΚΗ ΔΑΠΑΝΗ (€)** |
| 1 | Σακούλες απορριμμάτων 65x90 cm | Κιλά | 3.500 | 1,00 | 3.500,00 |
| 2 | Σακούλες απορριμμάτων 82x110 cm | Κιλά | 10.000 | 1,00 | 10.000,00 |
| 3 | Σακούλες απορριμμάτων υπόγειων κάδων (γίγας) 208x350 cm | Κιλά | 1.500 | 1,50 | 2.250,00 |
|  |  |  | **ΣΥΝΟΛΟ:** | | **15.750,00** |
|  |  |  | **Φ.Π.Α. 24%:** | | **3.780,00** |
|  |  |  | **ΤΕΛΙΚΗ ΔΑΠΑΝΗ:** | | **€ 19.530,00** |

Ξάνθη, 17/09/2020

|  |  |
| --- | --- |
| Ο Συντάξας  Τσακμάκης Ιωάννης ΠΕ Περιβαλλοντολόγων | ΕΛΕΓΧΘΗΚΕ  Ο Προϊστάμενος Τμήματος  Καθαριότητας και Ανακύκλωσης  Γκίκας Ηλίας ΔΕ Εποπτών Καθαριότητας |
| ΘΕΩΡΗΘΗΚΕ Ο Προϊστάμενος Δ/νσης  Περιβάλλοντος και Ποιότητα Ζωής  Μπαμπάτσος Αθανάσιος ΤΕ Γεωπόνων | |

**V. ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΜΟΝΑΔΑ** | **ΠΟΣΟΤΗΤΑ** |  |  |
| 1 | Σακούλες απορριμμάτων 65x90 cm | Κιλά | 3.500 |  |  |
| 2 | Σακούλες απορριμμάτων 82x110 cm | Κιλά | 10.000 |  |  |
| 3 | Σακούλες απορριμμάτων υπόγειων κάδων (γίγας) 208x350 cm | Κιλά | 1.500 |  |  |

**ΠΟΣΟ ΕΚΠΤΩΣΗΣ ΕΠΙ ΤΟΙΣ ΕΚΑΤΟ (ΑΡΙΘΜΗΤΙΚΩΣ):…………………………………**

**ΟΛΟΓΡΑΦΩΣ:…………………………………………………………………………………**

**Ο ΠΡΟΣΦΕΡΩΝ**